Diari Oficial de la Generalitat Valenciana


Sumari del DOGV 2915, del 24-01-1997 (1997/882623)

ACORD de 27 de novembre de 1996, de la Comissió Territorial d'Urbanisme de València, relatiu a la modificació puntual del Pla General d'Ordenació Urbana d'Oliva.
-----------------------------------------------------------------------------------------------------------------------------------------------------------------

### Dades del document

Número de DOGV
:   2915

Data del DOGV
:   24-01-1997

Secció del DOGV
:   ALTRES DISPOSICIONS

Número del document
:   1997/882623


Data del document
:   27-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 27 de novembre de 1996, de la Comissió Territorial d'Urbanisme de València, relatiu a la modificació puntual del Pla General d'Ordenació Urbana d'Oliva.  
La Comissió Territorial d'Urbanisme de València, en la sessió del dia 27 de novembre de 1996, va adoptar l'acord següent:  
Vist l'expedient tramés per l'Ajuntament d'Oliva a l'efecte d'aprovació definitiva i de conformitat amb els següents  
Antecedents de fet  
Primer  
L'expedient va ser aprovat inicialment el 16 de maig de 1996, i se sotmeté al tràmit d'informació pública mitjançant la publicació dels respectius anuncis en el Diari Oficial de la Generalitat Valenciana, de 27 de juny de 1996, i en el diari Levante, de 24 de maig de 1996, i s'hi ha presentat una al·legació en el termini per a fer-ho. L'aprovació provisional de l'expedient es va produir per mitjà de l'Acord plenari de 29 d'agost de 1996.  
Segon  
El projecte conté una memòria justificativa, plànols d'informació i plànols d'ordenació, per la qual cosa es compleix l'article 27 de la Llei 6/1994, de 15 d'abril, de la Generalitat Valenciana, Reguladora de l'Activitat Urbanística, tenint en compte l'objecte de la modificació.  
Tercer  
Amb data 26 de setembre de 1996, es va requerir un informe del Servei Territorial de la Conselleria de Cultura, Educació i Ciència, Unitat de Patrimoni.  
Fins al dia d'avui no s'ha rebut cap informe, per la qual cosa, havent transcorregut més d'un mes des de la sol·licitud, de conformitat amb el que estableix l'article 38.2 de la Llei Reguladora de l'Activitat Urbanística, es considera emés amb caràcter favorable.  
Quart  
Oliva té el Pla General d'Ordenació Urbana, aprovat definitivament per la Comissió Provincial d'Urbanisme el 30 de novembre de 1982.  
Cinqué  
Aquesta modificació té per objecte l'intercanvi de dotacions, de manera que es proposa:  
1. Desqualificar 510 metres quadrats de la superfície dotacional cultural de 2.272,45 metres quadrats de l'illa de cases compresa entre el passeig de Juan Sancho, carrer de les Passadores i el carrer de Roís de Corella, i qualificar-los de sòl residencial eixamplament entre mitgeres. I se'ls atribueix una alçada de sis plantes, en concordança amb seu entorn immediat, amb un aprofitament de 2.835 metres quadrats construïts.  
2. Qualificar de dotacional cultural el conjunt d'edificis situats al carrer dels Tamarit 2, 4 i 6, en el planejament vigent qualificat de residencial (amb una superfície de solar de 738 metres quadrats i superfície construïda de 2.348 metres quadrats). Tenint en compte que, no obstant això, de conformitat amb el preestudi elaborat per a la rehabilitació d'aquestes, es preveu augmentar la superfície construïda en 531 metres quadrats corresponents a la part posterior del solar, amb la qual cosa el total de superfície construïda dotacional serà de 2.879 metres quadrats, superior a l'aprofitament màxim de la zona desqualificada de dotacional i qualificada de residencial, que era de 2.835 metres quadrats.  
La modificació es justifica en:  
- Augment de sòl dotacional  
- Implantació de sòl dotacional en el casc antic, molt deficitari al respecte  
- Nova dotació sobre immobles catalogats i protegits coma edificis singulars  
Sisé  
La Comissió Territorial d'Urbanisme de València, en la sessió del 21 de novembre de 1996, va emetre un informe relatiu al projecte que tractem, i, així, es compleix el preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
L'expedient s'ha tramitat correctament, de conformitat amb el que estableix l'article 38 de la Llei Reguladora de l'Activitat Urbanística, i està complet d'acord amb l'article 27 de la mateixa llei.  
Segon  
Existeix un augment de sòl dotacional, i es defineix l'edificabilitat que s'atribueix als terrenys que, després de la modificació, quedarien com a ús residencial i que avui són dotacionals en 2.835 metres quadrats de límit, i la pròpia del nou sòl dotacional en 2.879 metres quadrats de límit. Es justifica, doncs, que no suposa un increment de l'aprofitament lucratiu respecte del previst en el planejament vigent.  
Tercer  
Finalment, cal tenir en compte que ens trobem davant d'un pla de l'any 1982, com ja s'ha indicat, i que per aquesta mateixa dada requereix una profunda revisió de les seues previsions. Això no solament deriva del transcurs del temps, que seria un mal menor, sinó de las circumstàncies que aquest transcurs duen implícites. Així, podem fer referència com a primera raó i més important als diferents canvis legislatius que en els 14 anys de vigència del pla s'han esdevingut: la Llei 8/1990, sobre Reforma del Règim Urbanístic i Valoracions del Sòl, de 25 de juliol; la Llei 4/1992, de 5 de juny, de la Generalitat Valenciana, sobre el Sòl No Urbanitzable; el Reial Decret Legislatiu 1/1992, de 26 de juny, pel qual s'aprova el Text Refós de la Llei sobre el Règim del Sòl i Ordenació Urbana; la Llei 6/1994, Reguladora de l'Activitat Urbanística, de 15 de novembre de la Generalitat Valenciana; i, finalment, el Reial Decret 5/1996, de 7 de juny, de mesures liberalitzadores en matèria de sòl i col·legis professionals. Però no és aquest l'únic motiu, sinó que Oliva és un municipi amb gran iniciativa urbanística, com es demostra en l'elevat nombre d'instruments de planejament de desenvolupament aprovats durant la vigència d'aquest Pla General d'Ordenació Urbana encara vigent, per la qual cosa aquesta inquietud urbanística s'hauria d'adaptar, no solament a les noves exigències socials i reals sinó també a la vigent normativa urbanística. Finalment, es tracta d'un pla general que ha tingut múltiples modificacions, que en moltes ocasions dificulten tenir un exacte coneixement del règim jurídic aplicable als terrenys; prova d'això és la modificació que ara tractem:  
- Pel que fa al carrer de Tamarit, hi ha una regularització d'alineacions que no estan recollides en el projecto presentat.  
- Respecte de l'illa de cases on s'ubica la dotació escolar i de la qual es pretén qualificar part de residencial, és ja la segona modificació que en aquest sentit es fa, i s'ha de plantejar fins i tot l'Ajuntament la procedència de la destinació dotacional de la resta de l'illa de cases, atés que amb les modificacions derivades sobre aquesta, l'ordenació de l'illa de cases queda incoherent i suposa una pèrdua de funcionalitat de l'ús dotacional a què es destina. Com a suggeriment, seria recomanable una reordenació amb millor ubicació d'usos sobre l'illa de cases.  
Són, doncs, tot aquest cúmul de circumstàncies les que ens obliguen a reiterar la necessitat de plantejar la revisió del planejament vigent, fins i tot en documents com el que tractem, relatius a modificacions molt puntuals del planejament.  
Quart  
La Comissió Territorial d'Urbanisme és l'òrgan competent per a emetre un dictamen de resolució sobre l'aprovació definitiva dels plans generals i de les seues modificacions, de municipis menors de 50.000 habitants, de conformitat amb el que disposa l'article 38.3 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, ambdós del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
En vista de tot el que s'ha dit, la Comissió Territorial d'Urbanisme acorda:  
Aprovar definitivament la modificació puntual del Pla General d'Ordenació Urbana d'Oliva, relativa a l'intercanvi dotacional.  
L'Ajuntament d'Oliva haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.  
Tot això, sense perjudici que es puga exercir qualsevol altre recurs que s'estime pertinent.  
València, 27 de novembre de 1996  
El secretari de la Comissió Territorial d'Urbanisme,  
JOSÉ MANUEL PALAU NAVARRO